นักเศรษฐศาสตร์ชี้ เศรษฐกิจเอเชียจะฟื้นตัวได้ดีกว่าส่วนอื่นๆ ของโลก
นักเศรษฐศาสตร์ของธนาคารเพื่อการพัฒนาเอเชีย ให้ความเห็นว่า เศรษฐกิจเอเชียจะฟื้นตัว จากวิกฤติการณ์ทางการเงินทั่วโลกได้ดีกว่าส่วนอื่นๆ ของ
เจ้าหน้าที่ธนาคารเพื่อการพัฒนาเอเชีย หรือ ADBกล่าวว่า การที่รัฐบาลของประเทศต่างๆ ในเอเชียดำเนินการตอบสนองวิกฤติการณ์โลกอย่างรวดเร็วป้องกันมิให้การเติบโตของระบบเศรษฐกิจโดยรวม กลับต้องลดลงเป็นอย่างมากแต่ที่ลดลงมากคือการส่งออกจากเอเชีย เนื่องเพราะภาวะเศรษฐกิจตกต่ำในอเมริกาเหนือยุโรป และญี่ปุ่น ADB กล่าวว่ามาตรการที่รัฐบาลในเอเชียดำเนินไป คือ เพิ่มการใช้จ่ายของรัฐบาล ลดภาษีและปล่อยให้กู้เงินได้ง่ายขึ้น สนับสนุนการบริโภคและการลงทุน นาย Lee Jong-wha นักเศรษฐศาสตร์ระดับหัวหน้าของADB กล่าวว่าได้ปรับตัวเลขพยากรณ์การขยายตัวทางเศรษฐกิจโดยเฉลี่ย ในหมู่ประเทศกำลังพัฒนาในเอเชียจาก3.4% ขึ้นเป็น 3.9%ส่วนหนึ่งมาจากการที่อัตราการโตทางเศรษฐกิจในจีน อินเดียและเอเชียใต้แข็งขันกว่าที่ ADB คาดไว้ นักเศรษฐศาสตร์ผู้นี้กล่าวว่าภูมิภาคนี้ได้พิสูจน์ให้เห็นว่า มีความยืดหยุ่นมากกว่าที่คาดไว้ มีการขยายตัวทางเศรษฐกิจในหมู่ประเทศกำลังพัฒนาอยู่ตลอดเวลาแม้เศรษฐกิจโลกจะอยู่ในภาวะตกต่ำ และประเทศเหล่านี้ จะก้าวพ้นภาวะเศรษฐกิจตกต่ำล้ำหน้าส่วนอื่นๆของโลก อย่างไรก็ตาม นักเศรษฐศาสตร์ของ ADBเตือนไว้ด้วยว่า จะต้องระวังปัญหาความเสี่ยงในเรื่องราคาน้ำมันและภาวะเศรษฐกิจตกต่ำในประเทศอุตสาหกรรม ที่ยังยืดเยื้ออยู่ แต่ที่สำคัญก็คือรัฐบาลในเอเชียจะต้องคาดการณ์ให้ดีว่าจะยุติการใช้จ่ายเพื่อกระตุ้นเศรษฐกิจได้เมื่อไหร่ นักเศรษฐศาสตร์ LeeJong-wha ของ ADB กล่าวว่า ช่วงเวลานี้ละเอียดอ่อนมากสำหรับเศรษฐกิจในเอเชีย เพราะไม่ควรระงับการใช้จ่าย เพื่อกระตุ้นเศรษฐกิจก่อนที่การฟื้นตัวจะยืนหยัดอยู่ได้แต่ถ้าใช้มาตรการดังกล่าวนานเกินไป ก็ไม่ได้และอาจทำให้เกิดภาวะเงินเฟ้อขึ้นได้อีก คาดว่าเอเชียใต้จะโตในอัตรา 5.6%ในปีนี้ สูงกว่าที่คาดไว้ก่อนหน้านี้ที่ระดับ 4.8% ในขณะที่อินเดียและบังคลาเทศจะโตในอัตรา 6% แต่สำหรับเศรษฐกิจในเอเชียอาคเนย์นั้น ADBบอกว่าต้องรอปีหน้า เพราะปีนี้ ADB คาดว่าการขยายตัวอย่างต่อเนื่องของอินโดนีเซีย และเวียตนามจะหักกลบลบกับการหดตัวในสิงคโปร์ ประเทศไทย และมาเลย์เซีย สำหรับปีหน้า ADBคาดว่า เอเชียอาคเนย์โดยรวมจะโตในอัตรามากกว่า 4% นักเศรษฐศาสตร์ ADBกล่าวเตือนอีกครั้งหนึ่งว่า เอเชียทั้งภูมิภาคจะต้องหาทางเลือกสำหรับการขยายตัวทางเศรษฐกิจ มาแทนที่การส่งออกเพราะความต้องการสินค้าจากประเทศอุตสาหกรรม จะยังไม่ฟื้นตัวได้มากพอในเร็วๆ นี้ในขณะที่ความต้องการภายในประเทศ ของบรรดาเศรษฐกิจเอเชียยังไม่เติบโตมากพอที่จะชดเชยได้